السنن التي ينبغي تركها اذا كانت مضرة في الصلاة من السنن الثابتة المجمع عليها المجافاة في السجود بعض الناس يكون الصف ضيق ويجافي مجافاة يضر بها من عن يمينه وعن يساره
هذي المجافاة حرام لا تجوز الاظرار لا يجوز وايذاء المؤمنين لا يجوز انما تجافي بحسب بحسب التيسير لا تضر احد في ناس بل فيه اناس متكلفون ما لهم محل في الصف هذا واحد
ويدخلون غصب في الصف واذا سجدوا جعلوا المجافاة المضرة هذا جمع عدة مساوئ يعني لا فقه ولا ادب وايذاء واضرار يا اخوي استحي على وجهك وهكذا التورك التورك سنة ثابتة لا شك فيها
لكن احيانا انت مظايق الناس او الصف كله فيه ظيق وتتورك وتظر اللي بجنبك لا واسوأ منه اذا كان جيبك مليان مفاتيح وحدايد انغز اللي جنبك نغز. اعوذ بالله. يكاد يعني يتضرر ويصيح اللي بجانبك من الايذاء
لابد الانسان يكون عنده حكمة وعنده عقل وعنده فهم وادراك ما يصير انسان لا يبالي قلة المبالاة هذي مصيبة ولذلك لا تتورك اذا كان المكان ظيق ومثل اللي يجي في مجلس الناس يوسعون له
والمكان ضيق ويتربع ما شاء الله تبارك الله. هذا قلة حيا وقلة ادب الله المستعان والمسلم يا جماعة كيس فطن. ما يكون كيس قطن كن كيسا فطنا تكون هذي صفة المؤمن
الله المستعان. نعم